Методи Христов
Хор без диригент

chitanka.info

В двора ни на кичест бор

сбра се пъстър птичи хор.

Тук са все известни птици:

лястовици, гургулици,

славеи, врабчета, врани,

всичките певци отбрани.

И кокошките из двора,

и петелът от стобора —

всички пеят. Песен ли е

тази страшна олелия.

Та уплаши се писана

и побягна на тавана!

Случва се такъв момент,

като няма диригент.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.